Γεώργιος Πλυτάς

Ο Γεώργιος Πλυτάς (Αθήνα, 13 Αυγούστου 1910 - 30 Απριλίου 1997) ήταν γιός του τέως δημάρχου Αθηναίων Αμβρόσιου Πλυτά και της Ιωάννας Κακλαμάνου. Πολιτικός και βετεράνος ασφαλιστής που διέπρεψε στον ελληνικό και διεθνή ασφαλιστικό χώρο αλλά και στη διαχείριση των κοινών, όπου διακρίθηκε τόσο ως Δημοτικός Αρχών της πόλεως των Αθηνών όσο και ως Υπουργός.

 Βιογραφία 
Σπούδασε στην Ανωτάτη Σχολή Οικονομικών και Εμπορικών Επιστημών (ΑΣΟΕΕ), Εμπορικό Δίκαιο και Πολιτική Οικονομία στο (Hohere Handschuhe des Institute) Ελβετικό Ινστιτούτο στο Σεντ Γκάλεν, καθώς επίσης και στο Ασφαλιστικό Ινστιτούτο του Λονδίνου (Chartered Insurance Institute)
 Πολιτική σταδιοδρομία 
Διατέλεσε Δήμαρχος Αθηναίων την περίοδο 1964-1967. Εκλέχτηκε βουλευτής Αθηνών με την ΕΡΕ (1961) και με τη ΝΔ τα έτη 1977 και 1981. Πρόεδρος της Κεντρικής Ενώσεως Δήμων και Κοινοτήτων της Ελλάδος. Αντιπρόεδρος της Τοπικής Διοικήσεως στο Συμβούλιο της Ευρώπης στο Στρασβούργο. Βουλευτής Αθηνών. Υπουργός Πολιτισμού και Επιστημών (1977-1978). Υπουργός Χωροταξίας - Οικισμού και Περιβάλλοντος (1980- 1981)
. Το 1982 διαγράφηκε από τη ΝΔ καθώς επέμενε να διεκδικήσει τον Δήμο Αθηναίων ενάντια στις επιθυμίες του κόμματος, και προσχώρησε στο ΚΟΔΗΣΟ, του οποίου διατέλεσε κοινοβουλευτικός εκπρόσωπος ως το 1984 οπότε και επανεντάχθηκε στη ΝΔ.

 Επιχειρηματική καριέρα 
Υπήρξε ιδρυτής και διευθύνων σύμβουλος ελληνικών ασφαλιστικών εταιρειών όπως της Εμπορικής Ένωσις της Ελλάδος, των Ασφαλειών Κρήτης και των Ασφαλειών Γ.Α. Πλυτά. Επίσης διατέλεσε Αντιπρόσωπος για την Ελλάδα αλλοδαπών ασφαλιστικών εταιριών, όπως των Βρετανικών Commercial Union, The Licences and General Insurance Company και The National of Great Britain, της Γαλλικής Union Des Assurances De Paris και της Γερμανικής Aachener und Munchener.

 Συγγραφικό έργο 
Ο Γεώργιος Πλυτάς επέδειξε και συγγραφικό έργο. Τα συγγράμματά του είναι:
 Οικονομία και Οικονομολογία της Κοινότητος Αθηνών
 Τοπική Διοίκηση στα Κράτη της Κοινής Αγοράς
 Οικονομικά Δήμου Αθηναίων Προβλήματα Τοπικής Αυτοδιοίκησης (1975)
 Στην κόψη του ξυραφιού

Παραλλήλα διατέλεσε Εκδότης και Συντάκτης των Εφημερίδων Νέον Άστυ, Εθνική Ενότης, και Νέα Δημοκρατία κατά την περίοδο της επταετίας (1967-1974) στο Λονδίνο.

 Αναγνώριση & διακρίσεις 
Διατέλεσε Πρόεδρος Ενώσεως Ασφαλιστικών Εταιριών Ελλάδος, Πρόεδρος ΠΑΝΑΘΗΝΑΙΚΟΥ Α.Ο. (1967) και Ιδρυτικό Μέλος της BYRON SOCIETY στο Λονδίνο.

Έχει τιμηθεί με το Παράσημο του Ταξιάρχη του Φοίνικος, το Παράσημο της Αξίας της Γαλλικής Δημοκρατίας, τον Ανώτερο Ταξιάρχη της Τυνησίας και έχει παρασημοφορηθεί και από τις κυβερνήσεις Ελλάδος, Δανίας, Ιταλίας, Γιουγκοσλαβίας και του Βατικανού.

 Προσωπική ζωή & θάνατος 
Ο Γεώργιος Πλυτάς μιλούσε τρεις γλώσσες: αγγλικά, γαλλικά και γερμανικά. Θείος του ήταν ο διπλωμάτης και δημοσιογράφος Δημήτριος Κακλαμάνος.

Από τον γάμο του με την Βιργινία Πλυτά απέκτησε δύο κόρες και πέντε εγγόνια συμπεριλαμβανομένου της συγγραφέας Μαρία-Λάουρα Μακροπούλου Πλυτά.

Ο Γεώργιος Πλυτάς απεβίωσε στην Αθήνα στις 30 Απριλίου 1997 και η κηδεία έγινε στο Α' Νεκροταφείο Αθηνών, στον τάφο της Οικογενείας Αμβροσίου Πλυτά.

 Παραπομπές 

 Βιβλιογραφικές πηγές 
 Η Βουλή των Ελλήνων από το 1974, επιμέλεια έκδοσης Κυρ. Ντελόπουλος, "σελ. 345", ISDN: 960-7055-05-7, Εκδόσεις ΖΗΔΡΟΣ (1991)
 Ο Πολιτικός Χάρτης της Μεταπολίτευσης 1974-2004, Γρηγόρης Τζιοβάρας - Βασίλης Χιώτης, Προλογίζουν: Απόστολος Κακλαμάνης, Ντόρα Μπακογιάννη, "σελ.449", ISDN: 978-9601-4085-14, Εκδόσεις ΛΙΒΑΝΗ (2004)
 Οικονομικά Δήμου Αθηναίων Προβλήματα Τοπικής Αυτοδιοίκησης, Γεώργιος Πλυτάς, ISBN 7265, Εκδόσεις ΠΑΠΑΖΗΣΗ (1975)
 Βουλή Περιοδικό, Επί του ... Περιστυλίου, τεύχος 075, "σελ.6", 16 Απριλίου 2024
 Η Ιστορία της Ιδιωτικής Ασφάλισης στην Ελλάδα, Κ. Μακρής, "σελ.234", Έκδοση Εθνική Ασφαλιστική (1996)
 Το Ημερολόγιο του Λονδίνου, Σημειώσεις από την Εποχή της Δικτατορίας, Μαρία Καράβια, "σελ.177, 181", ISDN: 978-960-325-687-8, Εκδόσεις ΑΓΡΑ (2007)
 WHO IS WHO στην Ασφαλιστική Αγορά, Αλέξανδρος Ταμπουράς, "σελ.158", Εκδόσεις ΤΑΜΠΟΥΡΑ (1992)
 WHO'S WHO IN EUROPE 1980 - 1981, 4th Edition, Editions SERVI-TECH, Bruxelles (1980), "σελ. 1832, 1833", ISBN 2-87061001-7 (Depot legal: D/1980/2971/01)
 ΔΗΜΗΤΡΙΟΣ ΚΑΚΛΑΜΑΝΟΣ Ο άνθρωπος και το συγγραφικό του έργο του, Π.Γ. Καλλίνικος, "σελ. 46", Εκδόσεις ΔΟΜΟΣ, ISBN 960-7217-88-8
 ΣΥΛΛΕΚΤΙΚΑ ΑΣΦΑΛΙΣΤΗΡΙΑ, Με ιστορία και καλλιτεχνική αξία από το 19ο έως τον 20ο αιώνα, Ευάγγελος Σπύρου, "σελ. 140, 185, 227, 229, 250", Εκδόσεις ΜΙΛΗΤΟΣ & Εκδόσεις ΣΠΥΡΟΥ, ISBN 978-960-464-818-4

 Εξωτερικοί σύνδεσμοι 
 cityofathens.gr
 culture.gov.g
 https://www.hellenicparliament.gr/userfiles/ebooks/periodiko_t075/52/index.html Βουλή Περιοδικό, Επί του ... Περιστυλίου, τεύχος 075, 16 Απριλίου 2024

Κατηγορία:Δήμαρχοι Αθηναίων
Κατηγορία:Βουλευτές εκλεγμένοι με την ΕΡΕ
Κατηγορία:Έλληνες υπουργοί Πολιτισμού και Επιστημών
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες βουλευτές διαγραφέντες
Κατηγορία:Πρόεδροι του Ελληνικού Οργανισμού Τουρισμού
Κατηγορία:Ενταφιασμοί στο Πρώτο Νεκροταφείο Αθηνών
Κατηγορία:Έλληνες πολιτικοί του 20ού αιώνα